b'\n_START_ARTICLE_\nVekselskole\n_START_PARAGRAPH_\nVekselskolen, eller Lancasterskolen som den ogs\xc3\xa5 ble kalt, fulgte en undervisningsmodell som skulle s\xc3\xb8rge for undervisning til mange barn p\xc3\xa5 en \xc3\xb8konomisk m\xc3\xa5te. En mye brukt undervisningsform p\xc3\xa5 1800-tallet. Skolen ble lagt ned i 1848.\n_START_SECTION_\nUndervisning\n_START_PARAGRAPH_\nLancasterskolen hadde sin opprinnelse i England p\xc3\xa5 begynnelsen av 1800-tallet, og spredde seg raskt til andre Europeiske byer, blant annet Norge. Skolen ble organisert slik at de eldste og flinkeste elevene underviste de yngre. De eldste ble undervist av l\xc3\xa6reren. L\xc3\xa6reren satte opp en n\xc3\xb8yaktig tabell for oppl\xc3\xa6ring p\xc3\xa5 hvert alderstrinn som m\xc3\xa5tte f\xc3\xb8lges med pinlig n\xc3\xb8yaktighet for at det skulle fungere. Med denne metoden kunne man samle mange barn, noen steder over 200 barn, i et lokale med bare en l\xc3\xa6rer, som holdt en stram regi over undervisningen. Elevene satt gruppevis etter alder, med en eldre elev som veileder. Undervisningsformen krevde en streng disiplin og orden. Men det var ikke snakk om undervisning i dagen m\xc3\xa5lestokk, det dreide seg stort sett om \xc3\xa5 l\xc3\xa6re bibeltekster utenat og skrive litt, samt enkel regning, men det kom an p\xc3\xa5 l\xc3\xa6rerens engasjement og vilje.'